महर्षि कश्यप के पुत्र विभाण्डक ऋषि यहीं पतित पावनी गंगा के किनारे रहकर तपस्या करते थे। उनके हवन आदि करने के कारण यहाँ बने कुण्ड को ‘विभाण्डक कुण्ड’ कहा जाता है। आज भी गंगा के किनारे वह स्थान विभाण्डक कुण्ड के नाम से प्रसिद्ध है। उस स्थान पर अथाह जल बताया जाता है। महाभारत के वनपर्व को 113-125 वें श्‍लोक में इसी विभाण्डक कुण्ड को ‘महाहृद’ कहा गया है, जिसमें स्नान करना अतिशय पुण्यदायक माना जाता है। वाल्मीकि रामायण में महर्षि वाल्मीकि श्रृंगवेरपुर में राम, लक्ष्मण व सीता के अवस्थान के बारे में कहते हैं।